APSPRIEDE AR PIEGĀDĀTĀJIEM 

Biedrība “Augstākās izglītības un zinātnes informācijas tehnoloģijas koplietošanas pakalpojumu centrs”, reģistrācijas Nr. 40008314266, (turpmāk – VPC vai Pasūtītājs) 2024.gada jūnijā plāno izsludināt iepirkumu - atklātu konkursu “Pētniecības informācijas vadības sistēmas (PIVS) abonēšanai un  saistīto pakalpojumu iegādei Latvijas valsts un akadēmisko institūciju vajadzībām”, iepirkuma identifikācijas Nr. VPC 2024_08, turpmāk - Konkurss. 
Pasūtītājs ir ieinteresēts pirms iepirkuma izsludināšanas konsultēties ar piegādātājiem, lai noteiktu samērīgu prasību līmeni attiecībā pret pastāvošo piedāvājumu, izvairoties no nevajadzīgu prasību izvirzīšanas un tādējādi nodrošinot maksimālu konkurenci. Ņemot vērā iepriekš minēto, veicam apspriedi saskaņā ar Publisko iepirkumu likuma 18. panta otro prim daļu, lai apzinātu situāciju par pakalpojuma sniegšanu atbilstoši pielikumā pievienotās Tehniskās specifikācijas (turpmāk – “Tehniskā specifikācija”) projektam un pretendentu kvalifikācijas prasībām, lai noskaidrotu potenciālo pretendentu viedokli par tālāk norādītajām iepirkuma prasībām un pamatinformāciju.
Jautājumus lūdzam sniegt rakstiski, publicējot Elektronisko iepirkumu sistēmas (EIS) e-konkursu apakšsistēmā VPC  pircēja profilā: https://www.eis.gov.lv/EKEIS/Supplier/Organizer/21516 vai nosūtot uz e-pastu: info@vpc.lv līdz 2024. gada 7. jūnijam. Kā arī, ja uzskatāt, ka ir nepieciešami labojumi tehniskajā specifikācijā, kvalifikācijas prasībās vai citā iepirkuma pamatinformācijā, lūdzam par to informēt, rakstot uz minēto e-pasta adresi.
Pielikumā:  “Tehniskā specifikācija” projekts.

	Nr.
	Prasība
	Apraksts

	1.
	Iepirkuma priekšmets
	Iepirkuma priekšmets ir Pētniecības informācijas vadības sistēmas (turpmāk – Sistēma) abonēšana un ar to saistīto pakalpojumu iegāde saskaņā ar Tehnisko specifikāciju turpmāk – Tehniskā specifikācija.
Konkursu rīko Pasūtītājs kā centralizētā iepirkumu institūcija. 
Pircēji:	Latvijas Republikas Izglītības un zinātnes ministrija un citas valsts pārvaldes iestādes, kas veic zinātniskās darbības uzraudzīšanu un/vai tās informācijas izmantošanu;	Latvijas zinātniskās institūcijas-  zinātniskie institūti, augstskolas, komercsabiedrības, kā arī citas institūcijas, kuru statūtos, nolikumā vai satversmē ir paredzēta zinātniskā darbība, piedalīšanās zinātniskās kvalifikācijas iegūšanas un pilnveidošanas procesā un kuras ir reģistrētas zinātnisko institūciju reģistrā.
Kopējā paredzamā līgumcena ir 5 000 000 EUR (pieci miljoni eiro), bez pievienotās vērtības nodokļa, kas ir maksimālā iespējamā summa, par kuru pircēji ir tiesīgi iepirkt šī iepirkuma ietvaros piegādātāja piedāvātos pakalpojumus vispārīgās vienošanās darbības termiņā.

	2. 
	Pretendenta kvalifikācijas prasības (var tikt precizētas)
	1. Pretendentam, kurš vēlas iegūt tiesības sniegt Pakalpojumu un slēgt vispārīgo vienošanos ar Pasūtītāju, Konkursā ir obligātas šādas kvalifikācijas prasības:
1.1.	Pretendents var būt jebkura juridiskā persona, vai šādu personu apvienība, kura ir reģistrēta mītnes valsts noteiktā kārtībā un kurai nav juridisku šķēršļu sniegt pakalpojumus Latvijas Republikā.
1.2.	Pretendentam ir tiesības un spējas, piegādāt Iepirkuma priekšmetu Latvijas Republikā. Tam pieder visas autora mantiskās tiesības uz šādu Sistēmu  vai tas ir tiesīgs izplatīt, veikt pārveidojumus, grozījumus, labojumus un papildinājumus šādā Sistēmā, kā arī sniegt Sistēmas uzturēšanas, tehniskā atbalsta un citus pakalpojumus.
1.3.	Pretendenta minimālais gada apgrozījums katrā no iepriekšējiem trim finanšu gadiem ir lielāks par 500 000 EUR vai proporcionāli, ja pretendenta uzņēmums dibināts nesen.
1.4.	Pretendentam ir vai būs spēkā apdrošināšana ar atlīdzības limitu 2 miljoni EUR pret šādiem riskiem:
1.4.1.	 zaudējumiem, ja kļūdas vai neuzmanības dēļ, veicot profesionālo darbību, ir nodarīti zaudējumi Pasūtītājam vai kādam Pircējam;
1.4.2.	zaudējumiem, kaitējumu vai izdevumiem produktu neatbilstības dēļ (ieverot tehnoloģiju kļūdu un izlaidumu, kā arī kiberdrošības riskus), kas nodarīti Pasūtītājam vai kādam Pircējam vai trešajām personām, ietverot produkta izņemšanu no apgrozības, labošanu vai aizvietošanu.
1.4.3.	Norādīto  apdrošināšanu pretendents saglabās visā vispārīgās vienošanās darbības laikā;
1.4.4.	Pretendents iesniedz apliecinājumu, ka gadījumā, ja pretendentam tiks piešķirtas vispārīgās vienošanās slēgšanas tiesības, Pretendents nodrošinās šajā punktā norādīto apdrošināšanu.

1.5.	Prasības pretendenta tehniskajām un profesionālajām spējām:
1.5.1.	Pretendentam ir pieredze vismaz 2 (divu) projektu realizācijā iepriekšējo 3 (trīs) gadu periodā (2021., 2022., 2023. un  2024. gadā līdz piedāvājuma iesniegšanas dienai) pētniecības informācijas vadības sistēmu piegādē, kura tiek izmantota vairākās institūcijās ar vismaz 1000 (viens tūkstotis) lietotājiem vismaz divās institūcijās, un integrētā/apvienotā risinājumā ar vismaz 5000 (pieci tūkstoši) lietotājiem, un katrs risinājums nodrošina publikāciju apstrādi un importu no ārējiem datu avotiem, tai skaitā Scopus un/vai Web of Science. 
1.6.	Prasības attiecībā uz Pretendenta pakalpojumu izpildē piesaistāmajiem speciālistiem:
1.6.1.	Projekta vadītājs:
1.6.1.1.	ir ieguvis otrā līmeņa augstāko izglītību projektu vadībā vai otrā līmeņa augstāko izglītību citā jomā un starptautiski atzītu apmācību  sertifikātu projektu vadībā, piemēram, Project Management Professional sertifikātu (PMP) vai ekvivalentu;
1.6.1.2.	ir pieredze projekta vadītāja lomā vismaz 1 (viena) projektu realizācijā, kuri atbilst 1.5.1 punkta prasībām.
1.6.2.	Sistēmas konsultants: 
1.6.2.1.	ir ieguvis maģistra grādu vadībzinību vai informācijas tehnoloģiju jomā;
1.6.2.2.	ir pieredze vismaz 1 (viena) projektu, kuri atbilst 1.5.1. punkta prasībām, realizācijā.
1.6.3.	Pretendents Vispārīgās vienošanās darbības laikā nodrošina vismaz 2 (divu) 1.6.1. un 1.6.2. punktos paredzēto speciālistu pieejamību.  Pretendents, apliecina, ka Līguma darbības laikā Pretendenta piedāvājumā norādītie speciālisti būs pieejami darbu izpildei vismaz 80 % no darba laika (8 stundas). Ja Vispārīgās vienošanās darbības laikā radīsies nepieciešamība nomainīt kādas lomas speciālistu, tad, atbilstoši noslēgtās Vispārīgās vienošanās  noteikumiem, iepriekš saskaņojot ar Pasūtītāju, Pretendents piedāvās citu - atbilstošas kvalifikācijas speciālistu.
1.7.	 Ja piedāvājumu iesniedz personu vai pretendentu apvienība, tad Nolikumā izvirzītās Konkursa pretendentu kvalifikācijas prasības viņi izpilda kopā tādējādi, ka katra prasība ir jāizpilda vismaz 1 (vienam) no personu apvienības dalībniekiem.


	3.
	Pakalpojuma izpildes termiņš
	Vispārīgā vienošanās tiks noslēgta līdz līgumcenas sasniegšanai (ieskaitot PVN), bet ne ilgāk kā uz 48 (četrdesmit astoņiem mēnešiem), un būs spēkā līdz pilnīgai Vispārīgajā vienošanās noteikto saistību izpildei.

	4.
	Pakalpojuma samaksas noteikumi
	Maksājumu Pasūtītājs vai Pircējs veic pēc rēķina saņemšanas 30 (trīsdesmit) dienu laikā, pārskaitot naudu uz rēķinā norādīto norēķinu kontu.

	5.
	Piedāvājuma izvēles kritērijs
	Saimnieciski izdevīgākais piedāvājums, ko nosaka pēc zemākās cenas un kvalitātes kritēriju kombinācijas.

